ประกาศธนาคารแห่งประเทศไทยที่ สนช. 9/2561เรื่อง หลักเกณฑ์การประกอบธุรกิจบริการรับชําระเงินด้วยวิธีการทางอิเล็กทรอนิกส์-----------------------------------------อื่นๆ - 1. เหตุผลในการออกประกาศ การให้บริการรับชําระเงินด้วยวิธีการทางอิเล็กทรอนิกส์ในปัจจุบันมีรูปแบบการให้บริการที่หลากหลายมากขึ้นเพื่อเพิ่มทางเลือกให้แก่ผู้ใช้บริการ ให้สามารถเข้าถึงบริการได้สะดวกยิ่งขึ้น ประกอบกับการให้บริการดังกล่าวได้รับความนิยมกว้างขวางแพร่หลายมากขึ้น ดังนั้น เพื่อให้การกํากับดูแลการให้บริการรับชําระเงินด้วยวิธีการทางอิเล็กทรอนิกส์ อันได้แก่ 1) การให้บริการแก่ผู้รับบัตร 2) การให้บริการสนับสนุนบริการแก่ผู้รับบัตร และ 3) การให้บริการรับชําระเงินแทน มีความมั่นคงปลอดภัย สามารถให้บริการได้อย่างต่อเนื่อง และคุ้มครองผู้ใช้บริการได้อย่างเหมาะสม ธนาคารแห่งประเทศไทยจึงกําหนดหลักเกณฑ์ให้ผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์ถือปฏิบัติเพิ่มเติมนอกเหนือจากการปฏิบัติตามประกาศธนาคารแห่งประเทศไทยว่าด้วยหลักเกณฑ์ทั่วไปในการกํากับดูแลการประกอบธุรกิจบริการการชําระเงินภายใต้การกํากับอื่นๆ - 2. อํานาจตามกฎหมาย อาศัยอํานาจตามความในมาตรา 24 แห่งพระราชบัญญัติระบบการชําระเงิน พ.ศ. 2560 ธนาคารแห่งประเทศไทยกําหนดหลักเกณฑ์การประกอบธุรกิจบริการรับชําระเงินด้วยวิธีการทางอิเล็กทรอนิกส์ ตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์ภายใต้การกํากับตามกฎหมายว่าด้วยระบบการชําระเงินอื่นๆ - 4. เนื้อหา 4.1 นิยาม ในประกาศฉบับนี้ "ผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์" หมายความว่าผู้ประกอบธุรกิจที่ได้รับอนุญาตหรือขึ้นทะเบียนให้ประกอบธุรกิจบริการรับชําระเงินด้วยวิธีการทางอิเล็กทรอนิกส์ภายใต้การกํากับตามกฎหมายว่าด้วยระบบการชําระเงิน 4.2 หลักเกณฑ์การประกอบธุรกิจบริการรับชําระเงินด้วยวิธีการทางอิเล็กทรอนิกส์ ผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์ต้องปฏิบัติตามหลักเกณฑ์ ดังต่อไปนี้ (1) กําหนดหน้าที่และความรับผิดของผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์ที่มีต่อผู้ขายสินค้าหรือผู้ให้บริการหรือเจ้าหนี้ที่ตนมีสัญญารับชําระเงินแทนและหน้าที่และความรับผิดของผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์ที่มีต่อผู้ใช้บริการ รวมถึงหน้าที่และความรับผิดของตัวแทนที่ผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์แต่งตั้งด้วย (หากมี) (2) กําหนดวิธีปฏิบัติในการส่งข้อมูลรายการรับชําระเงินให้แก่ผู้ขายสินค้าหรือผู้ให้บริการหรือเจ้าหนี้ (3) ต้องบันทึกบัญชีเงินที่ได้รับจากการรับชําระเงินไว้ต่างหากจากบัญชีเงินทุนหมุนเวียนอื่นของผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์ และต้องจัดทําข้อมูลให้มีความถูกต้องและเป็นปัจจุบัน (4) เมื่อได้รับชําระเงินแล้ว ต้องออกหลักฐานการรับชําระเงินเพื่อแสดงว่าได้รับชําระเงินจากผู้ใช้บริการ เช่น ใบเสร็จรับเงิน ใบรับเงิน ใบรับฝากชําระ หรือหลักฐานอื่นใดที่มีข้อความทํานองเดียวกันและจัดส่งให้ผู้ใช้บริการตามวิธีที่ตกลงกับผู้ใช้บริการ โดยต้องมีรายละเอียดอย่างน้อยดังนี้ (4.1) ชื่อผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์และชื่อผู้ขายสินค้าหรือผู้ให้บริการหรือเจ้าหนี้ (4.2) จํานวนเงินและรายละเอียดของสินค้าหรือบริการที่ชําระ โดยอาจระบุเป็นชื่อย่อหรือรหัสก็ได้ รวมถึงรายละเอียดที่อ้างอิงถึงผู้ใช้บริการ (4.3) วัน เดือน ปี และเวลาที่ออกหลักฐานการรับชําระเงิน (5) เมื่อผู้ประกอบธุรกิจบริการรับชําระเงินด้วยวิธีการทางอิเล็กทรอนิกส์ได้ออกหลักฐานการรับชําระเงินแล้ว ให้ถือว่าการชําระเงินของผู้ใช้บริการมีผลเสร็จสิ้นสมบูรณ์ เว้นแต่การรับชําระเงินด้วยเช็คให้ถือว่าการชําระเงินเสร็จสิ้นสมบูรณ์ เมื่อเช็คนั้นสามารถเรียกเก็บเงินได้ครบถ้วนอื่นๆ - 5. วันเริ่มต้นบังคับใช้ ประกาศนี้ให้ใช้บังคับตั้งแต่วันที่ 16 เมษายน 2561 เป็นต้นไปผู้มีอํานาจลงนาม - ประกาศ ณ วันที่ 16 เมษายน 2561 (นางฤชุกร สิริโยธิน)รองผู้ว่าการ ด้านเสถียรภาพสถาบันการเงินผู้ว่าการแทนธนาคารแห่งประเทศไทย